31993L0087
L 277/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ДИРЕКТИВА 93/87/ЕИО НА КОМИСИЯТА
от 22 октомври 1993 година
за изменение на Директива 90/377/ЕИО относно местата и регионите, които се проучват във Федерална република Германия
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 90/377/ЕИО на Съвета от 29 юни 1990 г. относно процедура на Общността за подобряване прозрачността на цените на газта и електричеството за промишлени крайни потребители (1),
като взе предвид Директива 90/653/ЕИО на Съвета от 4 декември 1990 г. за определяне на изменения с цел въвеждане в Германия на определени директиви на Общността, свързани със статистиката на превоза на стоки и статистиката на цените на газта и електричеството (2),
като има предвид, че Германия е определила населените места на територията на бившата Германска демократична република, за да разшири разбивката по региони и населени места за статистика на цените на газта и електричеството;
като има предвид, че е проведена консултация с Консултативния комитет, създаден съгласно член 7 от Директива 90/377/ЕИО на Съвета, относно мерките, предвидени в настоящата директива,
ПРИЕ НАСТОЯЩАТА ДИРЕКТИВА:
Член 1
Приложенията към Директива 90/377/ЕИО се изменят, за да бъдат добавени следните населени места и региони за събирането на данни за цените на газта и електричеството във Федерална република Германия:
a)
в приложение I, точка 11 - Федерална република Германия:
-
„Дрезден и Берлин“;
б)
в приложение II, точка 2 - Федерална република Германия:
-
„Ерфурт, Лайпциг и Рощок“;
в)
в приложение II, точка 13 - Федерална република Германия:
-
„Източна“;
г)
бележка под линия 2 към точка 13 от приложение II се заменя със следното:
„Länder се разпределят в четири зони, а именно:
-
Северна/Централна: Шлезвиг-Холщайн, Хамбург, Бремен, Берлин, Долна Саксония, Северен Хесен,
-
Западна: Северен Рейн-Вестфалия, Райнланд-Пфалц, Южен Хесен, Заарланд,
-
Южна: Баден-Вюртемберг, Бавария,
-
Източна: всички провинции, които не са включени в другите региони.“
Член 2
Адресати на настоящата директива са държавите-членки.
Съставено в Брюксел на 22 октомври 1993 година.